钦定古今图书集成/明伦汇编/交谊典/第007卷 > 册府元龟 > 《师道》
## 钦定古今图书集成/明伦汇编/交谊典/第007卷 > 册府元龟 > 《师道》

夫师严道尊民乃贵学束修受业人知向方是故传
先圣之训有在三之重焉。若乃列徒著籍而博喻不
倦升堂窥奥而请益弥坚心志既通行业增广道之
所在义亦至焉故有庐墓尽哀去官行服或咏叹其
至德或撰集其绪言或罔避严刑上章以讼其枉；或
不敢受爵让封以归其功或藐是孤遗窜身以全受
或罹于刑辟冒禁以收瘗是皆诚发于衷义形于外
足以报师资之德敦风教之本诚士大夫之懿行哉。